मुन्ना माइकल

मुन्ना माइकल एक आगामी भारतीय एक्शन डांस फ़िल्म है जिसका निर्देशन सब्बीर खान ने किया है और निर्माण विकी रजानी और एरोस इंटरनेशनल ने किया है। इसमें टाइगर श्रॉफ मुख्य भूमिका में है तथा निधि अग्रवाल और नवाज़ुद्दीन सिद्दीकी निर्णयाक भूमिकाओं में हैं। 

हीरोपंती और बाग़ी के बाद यह तीसरी फ़िल्म है जिसमें टाइगर श्रॉफ सब्बीर खान के निर्देशन में कार्य कर रहे हैं। यह फ़िल्म 21 जुलाई 2017 को सिनेमाघरों में प्रदर्शित होगी।

कलाकार
 टाइगर श्रॉफ - मुन्ना
 नवाज़ुद्दीन सिद्दीकी - महिंदर फौजी
 निधि अग्रवाल - डॉली
 सुदेश लहरी - इंस्पेक्टर शिंदे

कहानी
फ़िल्म की कहानी मुन्ना (टाइगर श्रॉफ) कहलाने वाले एक युवक के बारे में है, जो कि एक छोटी उम्र से माइकल जैक्सन का बड़ा प्रशंसक था। महेंद्र फौजी (नवाजुद्दीन सिद्दीकी) एक गैंगस्टर है जो नृत्य करने की इच्छा रखता है।

संगीत
फ़िल्म का संगीत मीत ब्रदर्स, तनिष्क बगची, प्रणय, विशाल मिश्रा, जावेद-मोहसिन और गौरव-रोशिन द्वारा रचित है। पार्श्व संगीत संदीप शिरोडकर द्वारा दिया गया है। गीतों के बोल कुमार, डेनिश सबरी, प्रणय, तनिष्क-वायु और सब्बीर खान ने लिखे हैं। सम्पूर्ण संगीत एल्बम २१ जून २०१७ को एरोस म्यूजिक द्वारा रिलीज़ की गयी।

सन्दर्भ

बाहरी कड़ियाँ

 मुन्ना माइकल बॉलीवुड हंगामा पर

श्रेणी:2017 में बनी हिन्दी फ़िल्म